armvectores/hy_wikipedia_2023 huggingface dataset:
Չորրորդ տիեզերական արագություն

Չորրորդ տիեզերական արագություն, այն նվազագույն արագությունը, որն անհրաժեշտ է մարմնին, գալակտիկայի ձգողությունը տվյալ կետում հաղթահարելու համար։
Չորրորդ տիեզերական արագությունը գալակտիկայի բոլոր կետերում հաստատուն չէ, այլ կախված է կոորդինատից։ Ըստ հաշվարկների, մեր Արեգակի շուրջը Չորրորդ տիեզերական արագությունը կազմում է մոտ 550 կմ/վ: Արժեքը շատ կախված է ոչ միայն մինչև գալակտիկայի կենտրոնը հեռավորությունից, այլ նաև գալակտիկայում նյութերի զանգվածների բաշխումից, որոնց մասին դեռևս չկան ճշգրիտ տվյալներ, հաշվի առնելով այն, որ տեսանելի մատերիան կազմում է գրավիտացնող զանգվածի միայն մի փոքր մասը, իսկ մնացած ամենը՝ մութ մատերիա է։ Գալակտիկայի սկավառակից դուրս զանգվածների բաշխումը մոտավորապես կենտրոնաձև համաչափ է, ինչպես հետևում է գնդաձև աստղակույտերի արագությունների չափումներից և այլ սֆերիկ ենթահամակարգերի օբյեկտներից։


== Ստացումը ==
Չորրորդ տիեզերական արագությունը թվապես հավասար է գալակտիկայի տվյալ կետում գրավիտացիոն պոտենցիալի քառակուսային արմատին (եթե համարենք, որ գրավիտացիոն պոտենցիալը անվերջությունում հավասար է զրոյի)։

  
    
      
        
          v
          
            4
          
        
        =
        
          
            φ
          
        
      
    
    {\displaystyle v_{4}={\sqrt {\varphi }}}
  ,որտեղ φ — գրավիտացիոն պոտենցիալ։


== Օրինակներ ==
Արեգակի շարժման արագությունը գալակտիկայի կենտրոնի շուրջը կազմում է մոտ 217կմ/վ, և եթե այն նույնիսկ շարժվեր մոտ երեք անգամ ավելի արագ, ապա ժամանակի ընթացքում այն կլքեր Ծիր Կաթինը։
Կրկնակի համակարգի աստղերից մեկը (օբյեկտ Աղեղնավոր A*, որը գտնվում է մեր գալակտիկայի կենտրոնում) գերզանգվածային սև անցքի ճեղքումից կարող է ձեռք բերել զգալի իմպուլս, երբեմն նաև բավականաչափ մեծ, որպեսզի հաղթահարի գալակտիկայի ձգողությունը (ընդհուպ մինչև 4000 կմ/վ)
Բաբախիչ B1508+55-ը, որն Երկրից հեռու է 7700 աստղային տարի, շարժվում է 1100 կմ/վ արագությամբ, ինչը երկու անգամ մեծ է չորրորդ տիեզերական արագությունից Արեգակի շրջակայքում (550 կմ/վ).


== Ծանոթագրություններ ==


== Տես նաև ==
Տիեզերական արագություն
Առաջին տիեզերական արագություն
Երկրորդ տիեզերական արագություն
Երրորդ տիեզերական արագություն


== Հղումներ ==
Զասով Ա. Վ., Սուրդին Վ. Գ. Տիեզերական արագություններ:
Խան (Բաղդաթի շրջան)

Անվան այլ կիրառումների համար տե՛ս՝ Խան (այլ կիրառումներ)Խան (վրաց.՝ ხანი), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Բաղդաթից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 525 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Փիրս շրջան (Նեբրասկա)

Անվան այլ կիրառումների համար տե՛ս՝ Փիրս շրջան (այլ կիրառումներ)Փիրս շրջան (անգլ.՝ Pierce County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.487 կմ² է, բնակչությունը՝ 7.857 մարդ (2010 թ. տվյալներով)։ Շրջկենտրոնն է Փիրս բնակավայրը։ Կազմավորվել է 1856 թ.։
Կառլոս Ալբերտո Տոռես

Կառլոս Ալբերտո Տոռես, առավել հայտնի է Երրորդ թիմի ավագ անունով (պորտ.՝ Carlos Alberto Torres, հուլիսի 17, 1944(1944-07-17), Ռիո դե Ժանեյրո, Բրազիլիա - հոկտեմբերի 25, 2016(2016-10-25), Ռիո դե Ժանեյրո, Բրազիլիա), բրազիլացի ֆուտբոլիստ, կենտրոնական պաշտպան, 1970 թվականին Բրազիլիայի հավաքականի կազմում եղել է թիմի ավագը և  դարձել է աշխարհի չեմպիոն, ընդգրկվել է 20-րդ դարի աշխարհի   խորհրդանշական հավաքականի կազմում։ 1970 թվականի առաջնության եզրափակիչ խաղի ժամանակ  Պելեի փոխանցումից հետո դարձել է գոլի հեղինակ։  Որոշ մասնագետների կարծիքով  Կառլոս Ալբերտոյի այդ գոլը համարվում է 20-րդ դարի լավագույն գոլը։


== Կենսագրություն ==
Կառլոս Ալբերտո Տոռեսը ծնվել է Ռիո դե Ժանեյրոյում, որտեղ էլ սկսել է զբաղվել ֆուտբոլով։ 19 տարեկանում նա պայմանագիր է կնքել «Ֆլումինենսե» հետ և հենց առաջին մրցաշրջանում ցուցադրել է  գերազանց խաղ։ Չնայած այն հանգամանքին, որ Կառլոս Ալբերտոն եղել է եզրային պաշտպան, բայց նա մեծ դեր է ունեցել թիմի գրոհների կազմակերպման ժամանակ։
Երեք մրցաշրջան  «Ֆլումինենսեում» անցկացնելուց հետո նա  տեղափոխվում է «Սանթոս», որտեղ էլ անցան իր կարիերայի հաջորդ 8 տարիները։ Այդ տարիների ընթացքում նա «Ձկների» կազմում անց է կացրել 440 խաղ։
1974-1977 թվականներին Կառլոս Ալբերտոն նորից վերադարձել է  «Ֆլումինենսե»։ Հանդես գալով այդ երկու ակումբներում Կառլոս Ալբերտո Տոռեսը նվաճել է  Ռիո դե Ժանեյրոյի և Սան Պաուլու նահանգների յոթ չեմպիոնի տիտղոս ։
Ավարտելով  Բրազիլիայի հավաքականի կազմում իր խաղերը, 1977-1981 թվականներին նա ավարտել է իր ֆուտբոլային կարիերան  «Նյու Յորք Կոսմոս» ակումբում։
Կառլոս Ալբերտոն համաշխարհային փառքի է հասել Բրազիլիայի հավաքականի կազմում խաղալու տարիներին։ Նա  որպես աջ կիսապաշտպան բազմաթիվ անգամ ընդգրկվել է  20-րդ դարի աշխարհի խորհրդանշական հավաքականի կազմում։ Ավելի փայլուն խաղ է ցուցադրել 1970 թվականի աշխարհի առաջնության ժամանակ։ Եզրափակչում  խփած  նրա գոլը   դասվել է  հարյուրամյակի գոլերի շարքին։
Կարիերայի ավարտից հետո նա զբաղվել է մարզչական աշխատանքներով։ Եղել է «Ֆլամենգոյի», «Կորինթիանսի», «Բոտաֆոգոյի» մարզիչը։
Կառլոս Ալբերտո Տոռեսը զբաղվել է նաև քաղաքականությամբ։ 1989- 1993 թվականներին եղել է  Ռիո դե Ժանեյրո քաղաքի Դեմոկրատական աշխատանքային  կուսակցության   փոխնախագահն ու առաջին քարտուղարը։
Կառլոս Ալբերտո Տոռեսի որդին  Կառլոս Ալեշանդրե Տոռեսը նույնպես եղել է ֆուտբոլիստ։ 1985—2001  թվականներին  հանդես է եկել «Ֆլումինենսեյում»,  «Վասկո դա Գամայում», Նագոյայի Գրամպուս թիմերում։ 1992 թվականին մեկ խաղ է անցկացրել Բրազիլիայի ազգային հավաքականում։


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
sambafoot.com.br
Վիճակագրութունը National Football Teams կայքում(անգլ.)
Профиль на сайте «Сантоса» Archived 2013-05-29 at the Wayback Machine.
Статистика в NASL
Արմեն Անտոնյան

Արմեն Անտոնյան (25 հուլիսի, 1967, Ստեփանակերտ - 12 հունիսի, 1992, Ասկերան), հայ ազատամարտիկ, Արցախյան ազատամարտի մասնակից։


== Կենսագրություն ==
Արմեն Անտոնյանը ծնվել է 1967 թ. հուլիսի 25-ին Ստեփանակերտ քաղաքում։ Ավարտել է թիվ 2 միջնակարգ դպրոցը։ Ծառայել է Խորհրդային բանակում։ Ստեփանակերտի մանկավարժական ինստիտուտի 4-րդ կուրսի ուսանող էր, երբ սկսվել է Արցախին պարտադրված պատերազմը։ ԼՂՀ Պաշտպանության բանակում ծառայել է որպես կապավոր, այնուհետև տեղափոխվել տանկային գումարտակ՝ որպես նշանառու-օպերատոր։ Զոհվել է 1992 թ. հունիսի 12-ին Ասկերանում։ Հետմահու պարգևատրվել է «Շուշիի ազատագրման համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Ստամբուլի երկու դեմքը

Ստամբուլի երկու դեմքը (թուրքերեն՝ Fatih Harbiye), թուրքական հեռուստասերիալ, որը ցուցադրվել է 2013 թվականի օգոստոսի 31-ից FOX, այնուհետև Show TV հեռուստաընկերություններով։ Գլխավոր դերերում խաղում են Կադիր Դողուլուն, Նեսլիհան Աթագյուլը, Յունուս Էմրե Յըլդըրըմերը, Դիլարա Օզթյունչը և Սեդա Թյուրքմենը։ Գլխավոր ռեժիսորը Սադուլլահ Ջելենն է, իսկ պրոդյուսերը՝ Աթա Թյուրքօղլուն։


== Սցենար ==
Սցենարը հիմնված է թուրք գրող և հրապարակախոս Փեյամի Սաֆայի համանուն վեպի վրա։
Սերիալը բացահայտում է Ստամբուլի երկու տարբեր աշխարհները։ Մի կողմից, Ֆաթիհն է, որը Ստամբուլի ամենաաղքատ թաղամասերից մեկն է, որտեղ ապրում է Ներիմանը (Նեսլիհան Աթագյուլ)։ Նա երազում է դառնալ հայտնի նկարչուհի։ Թողել է համալսարանական կրթությունը երրորդ կուրսում՝ աղքատության պատճառով։ Ունի մանկության ընկեր Շինասին, ով սիրահարված է աղջկան։
Երկրորդ աշխարհը Հարբիյեն, որը Ստամբուլի ամենահարուստ թաղամասերից մեկն է։ Այստեղ էլ բնակվում է Մաջիթը (Կադիր Դողուլու)։ Երիտասարդը հարուստ ընտանիքից է, ով ցոփ կյանք է վարում։ Պատահական մի օր պարահանդեսի ժամանակ Մաջիթը տեսնում է Ներիմանին և սիրահարվում։ Արդյոք կարող են Ստամբուլի երկու հակադիր պատկերները լինեն միասին։ Ներիմանը և Մաջիթը իրենց սիրո համար պետք է անցնեն մի շարք փորձություններով։


== Դերասանական կազմ ==


== Ծանոթագրություններ ==
Հակոբ Գ Սսեցի

Հակոբ Գ Սսեցի (1404-1411), Ամենայն Հայոց կաթողիկոս 1404 թվականից։ Հաջորդել է Կարապետ Ա Կեղեցուն։ Ծննդյան թիվն ու վայրն անհայտ են։ Թունավորվելով սպանվել է 1411 թվականին Սիս քաղաքում։
Նախապես եղել է Սսի կաթողիկոսական աթոռի բարձրաստիճան հոգևորականներից։ Գործուն մասնակցություն է ունեցել Կարապետ Ա Կեղեցու գահընկեցության և թունավորման գործում և կաթողիկոսական գահ է բարձրացել առանց ընտրության՝ Սսի իսլամադավան տիրակալ Ռամազան ամիրայի աջակցությամբ։ Ի նշան շնորհակալության՝ Հակոբ Գ Սսեցին կաթողիկոսարանի թանկարժեք շատ սպասքներ ընծայել է ամիրային։ Կաթողիկոս դառնալով՝ փորձել է բարելավել Կիլիկիայի եկեղեցիների տնտեսական վիճակը։ Թղթակցել է Գրիգոր Տաթևացու հետ, ում խորհրդով 1409 թվականին բանադրանքից ազատել է Աղթամարի աթոռը։
Մ. Չամչյանի անծանոթ աղբյուրը հավաստում է, որ Հակոբ Գ Սսեցին սպանվել է «ի միաբանից Հայրապետանոցին դեղ մահու արբուցեալ»։
Կաթողիկոսական գահին Հակոբ Գ Սսեցուն հաջորդել է Գրիգոր Ը Խանձողատը։


== Գրականություն ==
Չամչյան Մ., Պատմութիւն Հայոց, հատ. Գ, Վենետիկ, 1786
Օրմանյան Մ., Ազգապատում, հատ. Բ, Ս. Էջմիածին, 2001
Արծրուն Աբրահամյան

Արծրուն Աբրահամի Աբրահամյան (հոկտեմբերի 25, 1909(1909-10-25), Արճեշ, Վանի մարզ, Թուրքիա - սեպտեմբերի 17, 1978(1978-09-17), Երևան, Հայկական ԽՍՀ, ԽՍՀՄ), հայ քիմիկոս, քիմիական գիտությունների դոկտոր (1971)։


== Կենսագրություն ==
Ծնվել է 1909 թ. հոկտեմբերի 25-ին, Արճեշում։ Ավարտել է Երևանի մանկավարժական (1931) և պոլիտեխնիկական (1936) ինստիտուտները։ 1941–1958 թթ.-ին ղեկավարել է գյուղատնտեսական ինստիտուտի ընդհանուր քիմիայի ամբիոնը, իսկ 1958 թ.-ից՝ ՀԽՍՀ ԳԱ օրգանական քիմիայի ինստիտուտի ֆիզիկա-քիմիական և օրգանական անալիզի լաբորատորիան։
Զբաղվել է Հայաստանի պեմզաների և տուֆերի ադսորբցիոն հատկությունների ուսումնասիրությամբ և օրգանական նյութերում ածխածնի, ջրածնի, հալոգենների, ծծմբի, սնդիկի և այլ տարրերի միկրոանալիզի եղանակների մշակմամբ։


== Երկեր ==
Քրոմպիկ / Արծրունի Աբրահամյան, Յերևան, Պետական հրատարակչություն, 1937։
Ֆիզիկական և կոլոիդ քիմիա։ Դասախոս.՝ կարդացված Հայկ. գյուղատնտ. ին-տում 1954-1955 ուս. տարում / Ա. Ա. Աբրահամյան, ԽՍՀՄ Բարձրագույն կրթ. մինիստր.; Հայկ. գյուղատնտ. ին-տ., Աբրահամյան Արծրուն Աբրահամի, Հայկական գյուղատնտեսական ինստիտուտ, Երևան, Ա. հ., 1955:
Ընդհանուր և անօրգանական քիմիա։ Օգնություն Գյուղատնտեսական ին-տի հեռակա բաժնի ուսանողներին / Ա. Աբրահամյան, ԽՍՀՄ Բարձրագույն կրթության մինիստր., Հայկ. Գյուղատնտ. ին-տ., Աբրահամյան Արծրուն Աբրահամի, Երևան, Ա. հ., 1955:
Ցուցումներ ֆիզիկական և կոլլուդ քիմիաների գործնական աշխատանքների վերաբերյալ։ Ա. Աբրահամյան, Լ. Ավդալյան, ԽՍՀՄ Գյուղատնտ. մինիստր., Հայկ. Գյուղատնտ. ին-տ., Երևան, Ա. հ., 1957:
Ցուցումներ ընդհանուր և անօրգանական քիմիաների գործնական աշխատանքների վերաբերյալ։ Ա. Ա. Աբրահամյան, ԽՍՀՄ գյուղատնտ. մին-թյուն; Հայկ. գյուղատնտ. ին-տ. Ընդհանուր քիմ. ամբիոն, Երևան, Ա. հ, 1958։
Օրգանական միացությունների քանակական միկրոէլեմենտար անալիզ, Երևան, 1963։
Совместное количественное микроопределение элементов в органических соединениях / А. А. Абрамян, ИОХ АН АрмССР., Ереван, Изд-во АН АрмССР, 1974.


== Ծանոթագրություններ ==
Բոգորոդիցկոե (գյուղ, Սմոլենսկի շրջան)

Անվան այլ կիրառումների համար տե՛ս՝ ԲոգորոդիցկոեԲոգորոդիցկոե (ռուս.՝ Богородицкое), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1433 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անջատելիության աքսիոմաներ

Անջատելիության աքսիոմաներ, տոպոլոգիական կարևոր դասեր բնութագրող աքսիոմաներ։


== Բացատրություն ==
Եթե 
  
    
      
        X
      
    
    {\displaystyle X}
   տոպոլոգիական տարածության կամայական երկու տարբեր կետերից գոնե մեկն ունի մյուսը չպարունակող շրջակայք, ապա ասում են, որ 
  
    
      
        X
      
    
    {\displaystyle X}
   տարածությունը բավարարում է 
  
    
      
        
          T
          
            0
          
        
      
    
    {\displaystyle T_{0}}
   անջատելիության աքսիոմին (
  
    
      
        X
      
    
    {\displaystyle X}
  –ը 
  
    
      
        
          T
          
            0
          
        
      
    
    {\displaystyle T_{0}}
  –տարածություն է), իսկ եթե այդ կետերից յուրաքանչյուրն ունի մյուսը չպարունակող շրջակայք, ապա 
  
    
      
        X
      
    
    {\displaystyle X}
  -ը բավարարում է 
  
    
      
        
          T
          
            1
          
        
      
    
    {\displaystyle T_{1}}
    անջատելիության աքսիոմին (
  
    
      
        X
      
    
    {\displaystyle X}
  –ը 
  
    
      
        
          T
          
            1
          
        
      
    
    {\displaystyle T_{1}}
  -տարածություն է)։ Ապացուցված է, որ 
  
    
      
        
          T
          
            1
          
        
      
    
    {\displaystyle T_{1}}
  –տարածություններում միակետ ենթաբազմությունները չեն կարող ունենալ սահմանային կետեր, մինչդեռ կամայական տոպոլոգիական տարածություններում այդ «միանգամայն բնական» հատկություններըն անգամ կարող են խախտվել։ Եթե X-ի կամայական երկու կետեր ունեն չհատվող շրջակայքեր, ապա ասում են, որ 
  
    
      
        X
      
    
    {\displaystyle X}
  -ը 
  
    
      
        
          T
          
            2
          
        
      
    
    {\displaystyle T_{2}}
  : Ենթատողային տեքստ–տարածություն է, կամ անջատելի տարածություն է, իսկ ավելի հաճախ՝ հաուսդորֆյան տարածություն Է։ Միայն հաուսդորֆյան տարածություններում է, որ կետերի հաջորդականությունը չի կարող ունենալ մեկից ավելի սահման։ Եթե 
  
    
      
        X
      
    
    {\displaystyle X}
  -ը 
  
    
      
        
          T
          
            2
          
        
      
    
    {\displaystyle T_{2}}
  –տարածություն է, որի յուրաքանչյուր փակ բազմություն և նրան չպատկանող կետ ունեն չհատվող շրջակայքեր, ապա 
  
    
      
        X
      
    
    {\displaystyle X}
  -ը կոչվում է 
  
    
      
        
          T
          
            3
          
        
      
    
    {\displaystyle T_{3}}
  –տարածություն կամ ռեգուլյար, իսկ եթե յուրաքանչյուր երկու չհատվող փակ բազմություններ ունեն չհատվող շրջակայքեր, ապա 
  
    
      
        X
      
    
    {\displaystyle X}
  -ը կոչվում է նորմալ տարածություն։ Ակնհայտ է, որ նշված անջատելիության աքսիոմաներից յուրաքանչյուրն ավելի թույլ է (նրանով որոշվող տարածությունների դասն ավելի լայն է), քան հաջորդ անջատելիության աքսիոմաներ։ Հատկապես կարևոր են հաուսդորֆյան և նորմալ տարածությունների դասերը (վերջինում տեղի ունի անընդհատ ֆունկցիաների շարունակելիության վերաբերյալ Տիտցե-Ուրիսոնի նշանավոր թեորեմը)։
Խավի Պուադո

Խավիեր "Խավի" Պուադո Դիաս (իսպ.՝ Javier Puado Díaz, մայիսի 25, 1998, Բարսելոնա, Իսպանիա) , իսպանացի ֆուտբոլիստ, հարձակվող։ Հանդես է գալիս «Էսպանյոլ» ֆուտբոլային ակումբի և Կատալոնիայի ազգային հավաքականի կազմում։ 


== Ակումբային կարիերա ==
Խավիեր Պուադոն միացել է «Էսպանյոլի» մանկապատանեկան թիմին 2014 թվականին։ Թիմի երիտասարդական կազմում նա իր դեբյուտը նշել է 2016 թվականի օգոստոսի 20-ին Սեգունդա B դիվիզիոնի շրջանակներում կայացած «Լյագոստրեա ՖԱ»-ի դեմ խաղում։
2016 թվականի օգոստոսի 28-ին «Վալնեսիայի» դեմ խաղում իսպանացին վնասվածք է ստացել, որի պատճառով խաղադաշտիղ բացակայել է 8 ամիս։ Նա խաղադաշտ վերադարձավ հաջորդ տարվա մայիսի 14-ին՝ մասնակցելով «Սադաբելի» դեմ հանդիպման վերջին 24 րոպեներին.։ Այդ հանդիպումն ավարտվեց 2-3 հաշվով՝ կատալոնական թիմի պարտությամբ։ 
2017 թվականի հունիսի 21-ին Պուադոն երկարաձգել է թիմի հետ գործող պայմանագիրը մինչև 2022 թվականը։ Հաջորդ մրցաշրջանի ընթացքում Սեգունդա B-ի շրջանակներում իսպանացին դարձել է 12 գոլի հեղինակ։
Կատալոնական ակումբի հիմնական թիմի կազմում Խավին իր նորամուտի հանդիպումն անցկացրել է 2018 թվականի օգոստոսի 18-ին՝ մասնակցելով «Սելտա Վիգոյի» դեմ խաղին, որն ավարտվել է ոչ-ոքի՝ 1-1 հաշվով։ Իր առաջին գոլը նա խփել է նոյեմբերի 1-ին Կոպա դել Ռեյի շրջանակներում կայացած «Կադիս»-ի դեմ խաղում(1-2)։
2019 թվականի նոյեմբերի 16-ին Խավիեր Պուադոն մեկ տարի վարձակալության ժամկետով տեղափոխվել է «Ռեալ Սարագոսա»՝ փոխարինելու վնասվածք ստացած Ռաֆայել Դվամենային։


== Միջազգային կարիերա ==
Խավիեր Պուադոն Կատալոնիայի հավաքականի կազմում իր նորամուտը նշել է 2019 թվականի մարտի 25-ին Ժիրոնայում կայացած Վենեսուելայի հավաքականի դեմ խաղում։ Այդ խաղում նա նաև դարձել է գոլի հեղինակ, իսկ հանդիպումն ավարտվել է 2-1 հաշվով՝ Կատալոնիայի հավաքականի հաղթանակով։


== Անձնական կյանք ==
Պուադոյի հայրը՝ Ֆրանցիսկոն նույնպես ֆուտբոլիստ է եղել և հանդես է եկել հարձակվողի դիրքում։ Իր կարիերայի մեծ մասը նա անցկացրել է Իսպանիայի երրորդ դիվիզիոնում։


== Ծանոթագրություններ ==


== Արտաքին հղումներ ==
Խավի Պուադո պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Մեժիրիչ (գյուղ, Լեբեդինի շրջան)

Անվան այլ կիրառումների համար տե՛ս՝ ՄեժիրիչՄեժիրիչ (ուկրաիներեն՝ Межиріч), գյուղ Ուկրաինայի Սումիի մարզի Լեբեդինի շրջանում։ Հիմնադրվել է 1642 թվականին։
2001 թվականի տվյալներով Մեժիրիչ գյուղում բնակվում էր 1 794 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորու բացատը

Մորու բացատը (շվեդերեն՝ Smultronstället), 1957 թ․ նկարահանված շվեդ կինոռեժիսոր Ինգմար Բերգմանի ֆիլմը։ Բերգմանը ֆիլմի սցենարը գրել է հիվանդանոցում պառկած ժամանակ։ Թեև «Մորու Բացատը» նրա վաղ շրջանի գործերից է, այն Բերգմանի լավագույն աշխատանքներից է համարվում։


== Սյուժե ==
Ֆիլմը պատմում է 78 տարեկան պրոֆեսորի մասին, որի անունն է Իսահակ Բորգ։ Նա ապրում է Ստոկհոլմում և մեկնում Լունդե՝ բժիշկ համախոհների ընկերությունից մրցանակ ստանալու նպատակով։ Բորգը ճանապարհ է ընկնում մեքենայով՝ չնայած նրան, որ ինքնաթիռի տոմսերը արդեն գնված էին։ Նրա հետ է գալիս նաև որդու կինը՝ Մարիաննան։ Ճանապարհին նրանց են միանում մի քանի երիտասարդներ, միասին նրանք այցելում են Բորգի պատանի տարիքում ապրած վայրերը, որտեղ նա վերհիշում է իր կատարած սխալ քայլերը։ Ճանապարհին Մարիաննան պրոֆեսորին պատմում է ամուսնու հետ ունեցած խնդիրների մասին, որոնք շատ նման էին Բորգի խնդիրներին։ Վերջինս, զգալով իր գործած սխալները, փոխում է իր ինքնամփոփ և մասամբ էգոիստական կյանքը։


== Դերերում ==

Վիկտոր Շյոստրոմ - Իսահակ Բորգ
Բիբի Անդերսոն - Սառա
Ինգրիդ Թուլին - Մարիաննա Բորգ
Գունար Բյորստրանդ - Էվալդ Բորգ
Ջուլիան Կինդահլ - Ագդա
Ֆոլկե Սանդքուիստ - Անդերս
Բյորն Բյելֆվենստամ - Վիկտոր
Նաիմա Վիվսթրանդ - Իսահակ Բորգի մայրը
Գունել Բրոստրոմ - Պարոն Ալման
Գերտրուդ Ֆրիդհ - Կարին Բորգ՝ Իսահակ Բորգի կինը
Սիֆ Ռուդ - Աունթ Օլգա
Գունար Շյոբերգ - դասախոս
Մաքս ֆոն Սյուդով - Հենրիկ Ակեմրամ
Ակե Ֆրիդել - Կարինի սիրած տղան
Յունգվե Նորդուալ - Արոն քեռի


== Մրցանակներ և նոմինացիաներ ==
1960 - «Օսկար» նոմինացիա որպես լավագույն օրիգինալ սցենարի համար
1959 - «BAFTA» նոմինացիա որպես լավագույն ֆիլմ և լավագույն դերասան՝ Վիկտոր Շյոստրոմ
1958 - «Բեռլինի կինոփառատոն» մրցանակ «Ոսկե արջ» Ինգմար Բերգման և FIPRESCI մրցանակ Վիկտոր Շյոստրոմ
1960 - «Ոսկե Գլոբուս» լավագույն օտարալեզու ֆիլմ
1958 - «Վենետիկի կինոփառատոն» կինոքննադատների մրցանակ


== Հետաքարքիր փաստեր ==
Շվեդիայում խոսակցական լեզվում «Մորու բացատ» անվանում են հոգեբուժարաններին։
Էրիկ Նորդգրենը ֆիլմի երաժշտությունը գրել էր հինգ տարի առաջ «Ամառային խաղ» ֆիլմի համար։


== Տեխնիկական տվյալներ ==
Ժապավենի երկարությունը 2490 մետր։ Ֆիլմը նկարահանվել և տպվել է 35 մմ ժապավենի վրա։ Պատկերի կողմերի հարաբերությունը՝ 1.37։ 1, ձայնը՝ մոնո։ Ֆիլմը գունային լուծումը՝ սև և սպիտակ։
Ուլի-Արյամա

Ուլի-Արյամա (ռուս.՝ Улы-Аряма, բաշկիրերեն՝ Оло Әрәмә), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(22839) Ռիչլոուրենս

(22839) Ռիչլոուրենս, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(22839) Ռիչլոուրենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարի Արենա

Մարի Արենա (դեկտեմբերի 17, 1966(1966-12-17), Mons, Մոնս, Բելգիա), բելգիացի քաղաքական գործիչ, 2014 թվականից Եվրախորհրդարանի անդամ։ Նա Սոցիալիստական կուսակցության անդամ է, որը մտնում է Եվրոպական սոցիալիստական կուսակցության մեջ։


== Գործունեություն ազգային քաղաքականությունում ==
2000-2009 թվականներին Արենան մի քանի նախարարական գործառույթներ է իրականացրել տարբեր տարածաշրջանային և դաշնային կառավարություններում։ 2000-2003 թվականներին եղել է Վալոնների զբաղվածության և ուսուցման նախարարը։ 2003 թվականի հուլիսի 12-ից մինչև 2004 թվականի հուլիսի 20-ը եղել է Բելգիայի քաղաքացիական ծառայության, սոցիալական ինտեգրման, քաղաքների և հավասար հնարավորությունների դաշնային նախարար վարչապետ Գի Վերհոֆստադտի երկրորդ կառավարությունում։ 2004 թվականի հուլիսից մինչև 2008 թվականի մարտը եղել է Բելգիայի ֆրանսախոս համայնքի նախարար-նախագահը։ Այնուհետև դարձել է Լեթերմի կառավարության սոցիալական ինտեգրման, կենսաթոշակների և խոշոր քաղաքների դաշնային նախարար, սկսել է պաշտոնավարել է 2008 թվականի մարտի 20-ից։ Նա այդ պաշտոնը զբաղեցրել է մինչև 2009 թվականի հուլիսի 17-ը։


== Եվրախորհրդարանի անդամ ==
2014 թվականի Եվրոպական ընտրություններից ի վեր Արենան Եվրախորհրդարանի անդամ է։ Իր առաջին անդամակցության ընթացքում նա աշխատել է Միջազգային առևտրի կոմիտեում (INTA), Կանանց իրավունքների և գենդերային իրավահավասարության կոմիտեում (FEMM), ACP-ԵՄ Խառը խորհրդարանական վեհաժողովում և Միջերկրական ծովի միացյալ Խորհրդարանական վեհաժողովի պատվիրակությունում։ 2019 թվականի ընտրություններից ի վեր նա եղել է Արտաքին հարաբերությունների հանձնաժողովի անդամ և Մարդու իրավունքների ենթահանձնաժողովի նախագահը։ Նա նաև եղել է Ժողովրդավարության աջակցության և ընտրությունների համակարգման խմբի անդամ (DEG), որը վերահսկել է Խորհրդարանի ընտրությունների դիտորդական առաքելությունները։ 2020 թվականին նա նույնպես միացել է Քաղցկեղի դեմ պայքարի հատուկ կոմիտեին։
Ի հավելումն իր հանձնաժողովի նշանակման՝ Արենան Եվրախորհրդարանի քաղցկեղի հարցերով միջխմբի, երեխաների իրավունքների հարցերով միջխմբի, ԼԳԲՏ իրավունքների հարցերով միջխմբի և պատասխանատու գործարար վարքագծի աշխատանքային խմբի անդամ է։


== Շքանշաններ ==
 Լեոպոլդ Երկրորդի դաշինքի մեծ խաչ (2010)


== Ծանոթագրություններ ==


== Արտաքին հղումներ ==
Կայքէջ
Վալյա Կուզմինա

Վալյա Կուզմինա (ուկրաիներեն՝ Валя Кузьмина), գյուղ Ուկրաինայի Չեռնովցիի մարզի Գլիբոկայայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ Բրիտանիայի տնային առաջնություն 1911/1912

1911/1912 մրցաշրջանի Մեծ Բրիտանիայի տնային առաջնությունը բրիտանական ազգային հավաքականների միջև անցկացված քսանիններորդ մրցաշարն էր։ Վստահ առավելությամբ հաղթողի կոչումը նվաճեցին  Շոտլանդիայի և  Անգլիայի հավաքականները։ Մրցաշարային աղյուսակը եզրափակեցին բոլոր հանդիպումներում պարտություն կրած ուելսցիները։
Մրցաշարը մեկնարկեց  Իռլանդիա- Անգլիա խաղով, որում անգլիացինրը ջախջապեցին մրցակցին 6-1 հաշվով, ինչը նրանց դարձրեց առաջնության ֆավորիտ։ Շոտլանդացիները հավասարվեցին անգլիացիներին ուելսցիների նկատմամբ նվազագույն հաշվով տարած հաղթանակի շնորհիվ։ Հաջորդ խաղում շոտլանդացիները և անգլիացիները հաղթեցին իրենց մրցակիցներին և 4-ական միավորով գլխավորեցին մրցաշարային աղյուսակը։
Մրցաշարի ելքը վճռվեց  Շոտլանդիա- Անգլիա խաղում, որում գրանցված ոչ-ոքին տիտղոսը կիսեց երկու հավաքականների միջև։ Երրորդ տեղում հայտնվեցին ուելսցիների նկատմամբ նվազագույն հաշվով հաղթանակ տարած իռլանդացիները։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Կրուստպիլսի շրջան

Կրուստպիլսի շրջան (լատիշ․՝ Krustpils novads), վարչատարածքային միավոր Լատվիայի հարավ-արևելքում, գտնվում է պատմական Լատգալիայի մարզում։ Երկրամասը ներառում է վեց շրջաններ։ Վարչական կենտրոնը համարվում է Եկաբպիլս քաղաքը, սակայն տարածաշրջանի կազմի մեջ չի մտնում։
Սահմանակից է Պլյավինյասի, Մադոնայի, Վարակլյանիի, Ռիեբինիյի, Լիվանիի, Եկաբպիսլի, Սալայի շրջաններին և քաղաք Եկաբպիլսին։
Տարածաշրջանը կազմավորվել է 2009 թվականի հուլիսի 1-ին Լատվիայի Եկաբպիլսի վարչական բարեփոխումների ավարտից հետո։


== Բնակչություն ==
2015 թվականի հունվարի 1-ի մարդահամարի տվյալներով բնակչությունը կազմել է 5908 մարդ , իսկ 2010 թվականի հունվարի 1-ի տվյալներով բնակչությունը կազմել էր 6680 մարդ ։ Տարածքի մակերեսը կազմում է 812.2 կմ² ։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Ատաշնիենեսի շրջան (լատիշ․՝ Atašienes pagasts), կենտրոնը՝ Ատաշիենե
Վարիեշույի շրջան (լատիշ․՝ Variešu pagasts), կենտրոնը՝ Վարիեշի
Վիպեսի շրջան (լատիշ․՝ Vīpes pagasts), կենտրոնը՝ Վիպե
Կրուստպիլսի շրջան (լատիշ․՝ Krustpils pagasts), կենտրոնը՝ Սպունգենի
Կուկույի շրջան (լատիշ․՝ Kūku pagasts), կենտրոնը՝ Զիլանիի
Մեժարեսի շրջան (լատիշ․՝ Mežāres pagasts), կենտրոնը՝Մեժարե


== Ծանոթագրություններ ==


== Արտաքին հղումներ ==
Կրաուստպիլսի շրջանի պաշտոնական կայքը(լատիշերեն)
(5140) Կիդա

(5140) Կիդա (անգլ.՝ Kida), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 8-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,175536 ա. մ., առավելագույնը մոտենում է 2,8077 ա. մ. հեռավորության վրա և հեռանում 3,5434 ա. մ.։ Արեգակի շուրջ մեկ ամբողջական պտույտ է կատարում 2066,92 երկրային օրվա ընթացքում, իր ուղեծրով շարժվելով միջինում 0,174172 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5140) Կիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրանուկ

Հրանուկ, գորտնուկ կամ յուղածաղիկ (լատ.՝ Ranunculus) հրանուկազգիների ընտանիքի միամյա, բազմամյա, ցամաքային կամ ջրային խոտաբույսերի ցեղ։
Տերևները կտրտված են, բլթակավոր, ծաղիկները՝ երկսեռ, սովորաբար՝ դեղին կամ կարմրավուն։ Պտուղը բազմաընկուզիկ է։
ՀՀ-ում հանդիպում է հրանուկի 28 տեսակ (սողացող, կովկասյան, լեռնային, նրբագեղ, բազմարմատ, սրապտուղ, դաշտային, կողածաղիկ ևն), որոնք տարածված են ամենուրեք, առավել հաճախ՝ խոնավ վայրերում, ճահիճներում, գետահովիտներում։ Մեծ մասը լեռնային կերահանդակների ու գյուղատնտեսական ցանքատարածությունների թունավոր մոլախոտեր են։ Ռադեի, Շովիցի, սրաբլթակ, Կոչիի և այլ տեսակներն էնդեմիկ կամ հազվադեպ հանդիպող են։
Ուսլի (Ույազիի վտակ)

Ուսլի (ռուս.՝ Услы ), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Ույազիի գետի ձախ ափին՝8,7 կմ հեռավորության վրա։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  10010201312111100024564
Հիդրոլոգիական ուսումնասիրությունների կոդը - 111102456
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հարություն Հակոբյան

Հարություն Հմայակի Հակոբյան (ապրիլի 25, 1918(1918-04-25), Իգդիր - հունվարի 13, 2005(2005-01-13), Մոսկվա, Ռուսաստան), ձեռնածու-աճպարար։ ՀԽՍՀ (1961), ԽՍՀՄ ժողովրդական արտիստ (1982)։


== Կենսագրություն ==
Հարություն Հակոբյանը ծնվել է Արևմտյան Հայաստանի Իգդիր քաղաքում։ 1935 թվականին ավարտել է Երևանի Խորեոգրաֆիայի ուսումնարանը և պարել Պարի պետական անսամբլում։ Սովորել է նաև Երևանի շինարարական տեխնիկումում, այնուհետև աշխատել է «Հայշինում»։ 1973 թվականին ավարտել է Մոսկվայի Ա. Լունաչարսկու անվան թատերական ինստիտուտի ռեժիսորական բարձրագույն դասընթացները։ Ձեռնածու-աճպարարությամբ հանդես է եկել 1943 թվականից, 1965 թվականից՝ «Մոսկոնցերտի» արտիստ։
«Անսովոր համերգ» հեռուստաֆիլմը (1985, «Էկրան» կինոմիավորում) նվիրված է Հակոբյանի կյանքին և ստեղծագործությանը։
Հյուրախաղերով հանդես է եկել նաև Երևանում։ Մահացել է 2005 թվականին Մոսկվայում։ Թաղված է Տրոեկուրովյան գերեզմանատանը։


== Մրցանակներ, պարգևներ ==
Հակոբյանը միջազգային մի շարք մրցույթների դափնեկիր է՝ Կոլոմբոյում (Շրի Լանկա) արժանացել է 1-ին մրցանակի և «Միջազգային մոգական ակումբի» պատվավոր անդամի կոչման (1957), Փարիզում՝ «Մեծ մրցանակի» («Գրան պրի») և Ռոբեր Գուդենի անվան մեդալի (1959), Գերմանիայում՝ Բոսկոյի անվան մրցանակի և Վ. Դուրովի անվան մեդալի (1974), Կարլովի Վարիում՝ հատուկ մրցանակի (1977)։

ՀԽՍՀ վաստակավոր արտիստ, 1950
1961 ՀԽՍՀ ժողովրդական արտիստ, 1961
ԽՍՀՄ ժողովրդական արտիստ, 1982
ՌԴ Պատվո շքանշան, 1998
Կարմիր աստղի շքանշան


== Ծանոթագրություններ ==
Տատեյամա

Տատեյամա (ճապ.՝ 館山市 Tateyama-shi), քաղաք Ճապոնիայի Չիբա պրեֆեկտուրայում։
2016 թվականի փետրվար ամսի տվյալների համաձայն՝ քաղաքի բնակչությունը կազմում է 47 358, իսկ բնակչության խտությունը՝ 430 մարդ/կմ2։ Քաղաքը զբաղեցնում է 110,15 կմ2 տարածք։


== Աշխարհագրություն ==
Տատեյաման գտնվում է Բոսո թերակղզու ծայր հարավում։ Արևելքում և հարավում սահմանակցում է Խաղաղ օվկիանոսին, իսկ արևմուտքում՝ Տոկիո ծովածոցին։


=== Հարևան բնակավայրեր ===
Տիբա պրեֆեկտուրա
Մինամիբոսո


== Կլիմա ==
Տատեյամայի կլիման մերձարևադարձային մուսսոնային է (Կյոպպենի կլիմաների դասակարգում Cfa)։ Բնութագրվում է տաք ամառներով և զով ձմեռներով։ Տեղումները նկատվում են տարվա ողջ ընթացքում, սակայն համեմատաբար սակավ են ձմռան ամիսներին։


== Քույր քաղաքներ ==
 Բելինգհեմ, Ամերիկայի Միացյալ Նահանգներ (1958 թվականից) 
 Պորտ Սթեֆենս, Ավստրալիա (2009 թվականից)
 Ֆուեֆուկի, Ճապոնիա, 1973 թվականի մայիսից


== Ծանոթագրություններ ==


== Արտաքին հղումներ ==
Քաղաքի պաշտոնական կայք (ճապոներեն)
Կարոլինա Բենեդիկս-Բրյուս

Կարոլինա Բենեդիկս-Բրյուս ( շվեդերեն՝ Carolina Benedicks-Bruce, հոկտեմբերի 28, 1856(1856-10-28), Ստոկհոլմ - փետրվարի 16, 1935(1935-02-16), Q10717808?, Գոտլանդ, Գոտլանդ, Շվեդիա), շվեդ նկարչուհի և քանդակագործ։


== Կենսագրություն ==
Ծնվել է 1856 թվականին հոկտեմբերի 28-ին Ստոկհոլմում։ Նա Էդվարդ Օտտո Բենեդիկսի և նրա կնոջ՝ Կարոլինա Շառլոտայի դուստրն էր։
Գեղարվեստական նախնական կրթությունը Կարոլինան ստացել է Ավգուստ Մալմստրյոմից։ Այնուհետև 1881 թվականին նա ընդունվել է քանդակագործության դասերի Շվեդիայի գեղարվեստի թագավորական ակադեմիայում՝ դառնալով Շվեդիայի պատմության մեջ երրորդ կինը, որն ուսումնասիրում է քանդակագործություն (Կարին Արոսենիուսից և Իդա Էրիկսոն Մոլարդից հետո)։ Ուսումնառության ընթացքում Կարոլինան ծանոթացել է Հիլմա Կլինտի և Գերդա Տիրենի հետ, որոնց հետ 1883 թվականին մեկնել է Ֆրանսիա։ Հիմնականում նրանք ժամանակն անցկացրել են Փարիզում և Գրե-սյուր-Լուենի արվեստի գաղութում։ Ակադեմիան ավարտելուց հետո Կարոլինան վերադարձել է Ֆրանսիա և դարձել է քանդակագործ Ալեքսանդր Ֆալգյերի ուսանողը։

1885 թվականի ամռանը նա ծանոթացել է կանադացի նկարիչ Ուիլյամ Բրյուսի հետ, նույն տարվա աշնանը նրանք նշանադրվել են, բայց ամուսնացել են միայն 1888 թվականին։ Գոտլանդում նրանք 1900 թվականին ստեղծել են իրենց ամառային տունը` Brucebo-ն։ 1906 թվականին` ամուսնու մահից հետո, Կարոլինա Բենեդիկս-Բրյուսը մնացել է այդտեղ և ապրել մինչև կյանքի վերջ։
Իր մասնագիտական գեղարվեստական գործունեության հետ մեկտեղ նա զբաղվել է նաև հասարակական գործունեությամբ։ Նա պաշտպանել է կանանց ընտրական իրավունքը։
Մահացել է 1935 թվականի փետրվարի 16-ին, Գոտլանդում։
Երեխա չունենալով՝ նա իր կտակում հայտարարել է, որ Brucebo-ն պետք է լինի մի տեղ, որտեղ երիտասարդ նկարիչները կարողանան զարգացնել իրենց հմտությունները։ 1972 թվականին այդտեղ ստեղծվել է Brucebo-յի կերպարվեստի կրթաթոշակային հիմնադրամը , որի կրթաթոշակը տրվում է կանադացի երիտասարդ նկարիչներին, որոնք կարող են գալ և սովորել Brucebo-ում։


== Աշխատանքներ ==

Կարոլինա Բենեդիկսը հիմնականում քանդակագործ էր, բայց նաև աշխատել է խճանկարների և ջրաներկային նկարչության վրա։ Կիսանդրիներ պատրաստելիս նա օգտագործել է մարմար և բրոնզե։ Նրա մի քանի գործեր ներկայացվել են Փարիզյան սալոնում 1893 թվականին։ Նա 1900 թվականին մասնակցել է Փարիզի համաշխարհային ցուցահանդեսին, որտեղ նրան շնորհվել է բրոնզե մեդալ, իսկ այնուհետև՝ Վիեննայում։
Մասնավորապես, նրա աշխատանքները ներկայացված են Ստոկհոլմի Ազգային թանգարանում և Եվլեբորգ շրջանի թանգարանում (Länsmuseet Gävleborg ): Այսօր Brucebo-ում գործում է որպես թանգարան։


== Ծանոթագրություններ ==


== Արտաքին հղումներ ==
Կարոլինա Բենեդիկս-Բրյուս
Կարոլինա Բենեդիկս-Բրյուս, 1856-1935
Ալի Դիվանդարի

Ալի Դիվանդարի (պարսկ.` علی دیواندری, սեպտեմբերի 6, 1957(1957-09-06), Սաբզեվառ, Ռազավի Խորասան, Իրան), իրանցի ծաղրանկարիչ։


== Կենսագրություն ==
Ծնվել է 1957 թ. Իրանի Սաբզէվառ քաղաքում։ Ուսանել և ավարտել է ՙՙԹեհրան Համալսարան՚՚ի Գծագրական Արվեստից Ճեմարանը (ֆակուլտետ)։
Իր արվեստա-արհեստագիտական աշխատանքը (կարիերան) սկսել է ի գործ դնել՝ նախ որպէս գրաֆիկ ծրագրավորող և 1975 թվականից ցարդ աշխատել ու ստեղծագործել է որպես ծաղրանկարիչ (Քարթունիստ– Քարիքաթուրիստ)։
Աշխատակցել և գործակցել է որպես ցուցահանդեսների ու փառատոների իրավարար կազմերի (ժյուրի) անդամ, Թեհրանում և Թուրքիայում, նաև միջազգային Քարթունի փառատոների վարիչ-կառավարիչ։
Իր գեղարվեստական/ստեղծագործական աշխատանքները տպվել են Իրանի և արտասահմանի հանրայայտ օրաթերթերում և պարբերաթերթերում։
Կարևորագույն ցուցադրությունները իր աշխատանքների, տեղի են ունեցել հետևյալ երկրներում.
Ֆրանսիա, Հարավսլավիա), Կոլումբիա, Նորվեգիա, Ճապոնիա, Բելգիա, Իտալիա, ԱՍՆ, Լեհաստան, Թուրքիա, Կուբա, Մակեդոնիա, Խորվաթիա, Գերմանիա, Չինաստան, Հոլանդիա, Կորեա, Կիպրոս, Պորտուգալիա։

		
		
		


== Մրցանակներ ==
Ալի Դիվանդառիի ցարդ շահած մրցանակները կազմում են հետևյալ ակնառու և ուշագրավ ցանկը։

Պատւաբեր նշում-Եօմիիւրի, Ճապոն, 1992 թ.
Իւրայատուկ աշխատանք-Օխոտոկ, Ճապոն, 1992 թ.
Պատւաբեր վկայական (Դիպլոմա)-Անկոնա, Իտալիա, 1993 թ.
Երրորդ կարգի մրցանակ-Սկոպիէ, Մակեդոնիա, 1993 թ.
Յատուկ Մրցանակ-Բորդիգերա, Իտալիա, 1994 թ.
չորրորդ կարգի Մրցանակ-Օլէն, Բելժիք, 1994 թ.
Պատւաբեր վկայական (Դիպլոմա)-Թայիջոն, Կորէա, 1994 թ.
Իւրայատուկ Աշխատանք-Օխոտոկ, Ճապոն, 1995 թ.
Պատւաբեր վկայական (Դիպլոմա)-Սէուլ, Կորէա, 1995 թ.
Պատւաբեր վկայական (Դիպլոմա)-Թայիջոն, Կորէա, 1995 թ.
Իւրայատուկ Աշխատանք-Օխոտոկ, Ճապոն, 1996 թ.
Տապգրա-Հրատարակչական Մրցանակ-Բերինգէն, Բելժիք, 1996 թ.
Պատւաբեր վկայական (Դիպլոմա)-Թայիջոն, Կորէա, 1997 թ.
Իւրայատուկ Մրցանակ-Սատիրիկոն, (Լեհաստան), 1997 թ.
Իւրայատուկ Աշխատանք-Օխոտոկ, Ճապոն, 1997 թ.
Երրորդ կարգի Մրցանակ-Մուֆլոն, Թուրքիա, 1998 թ.
Պատւաբեր վկայական (Դիպլոմա)-Թայիջոն, Կորէա, 1998 թ.
Համաշխարհային քարթուն-քարիքաթուր Մրցութեան իւրայատուկ Մրցանակ, Թայաւն, 1998 թ.
Իւրայատուկ Աշխատանք-Օխոտոկ, Ճապոն, 1998 թ.
Իւրայատուկ Աշխատանք-Ջագ րէբ, Խրւատիա, 1998 թ.
Ժողովրդական աշխատանք-ստեղծագործութիւններ-Օմիա, Ճապոն, 1998 թ.
Երրորդ կարգի Մրցանակ-Իււինիաք, Ֆրանսիա, 1999 թ.
Առաջին կարգի Մրցանակ-Ցուցահանդէս 2000, Գերմանիա, 2000 թ.
Իւրայատուկ Մրցանակ-Հոջա Նասրէդդին-Թուրքիա, 2000 թ.
Իւրայատուկ Մրցանակ-Ալանիա, Թուրքիա, 2001 թ.
Իւրայատուկ Մրցանակ-Քարթուն Քարիքաթուր Մրցութան, Թայան, 2001 թ.
Առաջին կարգի Մրցանակ-Ֆօոթէ Դէի Մարմի, Իտալիա, 2001 թ.


== Ծանոթագրություններ ==
Հայթաղ (Արմավիրի մարզ)

Անվան այլ կիրառումների համար տե՛ս՝ Հայթաղ (այլ կիրառումներ)Հայթաղ,
գյուղ Հայաստանի Հանրապետության Արմավիրի մարզի Վաղարշապատի տարածաշրջանում։։


== Աշխարհագրություն ==
Հեռավորությունը Երևանից՝ 24 կմ, մարզկենտրոնից` 23 կմ, ՀՀ պետական սահմանից՝ 11 կմ։ Բարձրությունը ծովի մակերևույթից՝ 850 մ, բնակլիմայական պայմաննները՝ չոր ցամաքային։


== Բնակչություն ==
Ըստ ՀՀ 2011 թ. մարդահամարի արդյունքների` Հայթաղի գյուղի մշտական բնակչությունը կազմել է 2612, առկա բնակչությունը` 2545 մարդ։ Բնակիչները հայեր են, որոնց նախնիների մի մասը 1829-1831 թվականներին այստեղ է գաղթել Ուրմիայի շրջանից։
Հայթաղի բնակչության փոփոխությունը ժամանակի ընթացքում` ստորև.


== Մշակույթ ==
Պատմամշակութային կոթողներ՝ եկեղեցի՝ (1863 թ.), 2-րդ աշխարհամարտում զոհվածների հիշատակը հավերժացնող հուշարձան (1988 թ.), Մշակույթի տուն (1967 թ.)։


== Տնտեսություն ==
Բնակչությունը զբաղվում է բանջարաբուծությամբ, հացահատիկի և կերային կուլտուրաների մշակությամբ։ 
Համայնքի զբաղեցրած տարածքը 1240.1 հեկտար է, որից՝ 412.1 հա արոտ, 476.4 հեկտար վարելահող, 23.8 հեկտար այգի։


== Տնտեսություն ==
Հայթաղն ունի դպրոց, բուժկետ, մշակույթի տուն, համայնքային կենտրոն, մանկապարտեզ։


== Տես նաև ==
Հայթաղի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Սինայ (լեռ)

Սինա լեռ (եբրայերեն՝ הַר סִינַי‎, Հար-Սինայ; նաև՝ Մովսեսի լեռ, Խորիվ լեռ), լեռ Եգիպտոսի Սինայի թերակղզում։ Ըստ Հին Կտակարանի այդ լեռան վրա է Աստված հայտնվել Մովսեսին և շնորհել Տասնաբանյան։
Հրեական ավանդությունը չի պահպանել Սինա լեռան ճշգրիտ տեղը։ Ներկայիս լեռան նույնացումը Աստվածաշնչում հիշվող Սինայի հետ կատարվել է քրիստոնյաների կողմից մ.թ. IV դարի սկզում։ Ներկայումս առաջարկվում են Սինա լեռան տեղագրման այլ տարբերակներ։
Լեռան գագաթին գտնվում է Սբ Երրորդության տաճարը և փոքր մզկիթ։


== Ծանոթագրություններ ==
Սամթավիսի (Կասպի շրջան)

Սամթավիսի (վրաց.՝ სამთავისი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Կասպից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 532 մարդ։


== Ծանոթագրություններ ==
Ջոնգ Չան Ու

Ջոնգ Չան Ու (հանգըլ՝ 정찬우, հանջա՝ 鄭燦宇, հունվարի 26, 1998(1998-01-26), Յոնին, Գյոնգի, Հարավային Կորեա, ավելի հայտնի է որպես Ջանգ Ու կամ Ջանգ), հարավկորեացի երգիչ և դերասան։ Հայտնի է որպես հարավկորեական  iKON խմբի անդամ։ Գործակալությունը՝  YG Entertainment:


== Կարիերա ==


=== Նախադեբյուտային դերասանական կարիերա ===
2006 թվականին Չան Ուն նկարահանվել է TVXQ-ի «Փուչիկներ» երաժշտական տեսահոլովակում, խաղալով երիտասարդ Մաքս Չանմին։
2008 թվականին նա նկարահանվել է «Կորցրած և հայտնաբերված» ֆիլմում և մի շարք դրամային շարքերում, սկսած «Մեծ թագավոր Սեյգոն»-ից։ Նա նաև հայտնվեց «Գաբի» ֆիլմում` որպես երիտասարդ  Իլյիչ։ Նա խաղացել է «Տղաներ՝ ծաղիկներից գեղեցիկ» և «Ժառանգները » դրամայում` կերտելով Լի Մին Հոյի երիտասարդ կերպարները։
2017 թվականին հայտարարվեց, որ Չան Ուն դարձել է YG STAGE-ի մի մասը, որը ղեկավարում է դերասաններ և դերասանուհիներ YG Entertainment-ում։


=== 2014: Mix & Match-ը և iKON-ը ===
2014 թվականի վերջին հայտարարվեց, որ YG Entertainment-ի դասընթացավարները, որոնք նախկինում հանդես էին եկել որպես «Team B», իրականության գոյատևման ծրագիր  WIN Mix & Match-ի  առաջին դրվագը ներկայացվեց  սեպտեմբերի 11-ին։ Մինչ B.I, Բոբին և Ջինհունները հաստատվել են յոթ անդամների շարքում, թիմի մնացած երեք անդամները մրցեցին երեք նոր մարզիչներով, այդ թվում` Չան Ուն, չորս տեղերի համար։ Չան Ուն պաշտոնապես հայտարարվեց որպես  iKON-ի անդամ  2014թ. նոյեմբերի 5-ին, իսկ խումբը դեբյուտը կատարեց 2015թ. սեպտեմբերի 15-ին։


== Սկավառակագրություն ==

Հարավային Կորեայի  iKON խմբի տղաների սկավառակագրությունը բաղկացած է մեկ ստուդիական ալբոմից, մեկ հավաքածու ալբոմ, մեկ կենդանի ալբոմից, մեկ ալբոմից և 11 սինգլից։


== Ֆիլմոգրաֆիա ==


=== Հեռուստասերիալներ ===


=== Ֆիլմ ===


=== Իրականության շոուներ և ելույթներ ===


== Ծանոթագրություններ ==
Ոսկետափ

Ոսկետափ (նախկին անվանումը` Շիրազլու),
գյուղ Հայաստանի Հանրապետության Արարատի մարզի Արարատի տարածաշրջանում, Արարատ քաղաքից 5-6 կմ հյուսիս-արևմուտք։ Մարզկենտրոնից գտնվում է 10 կմ հեռավորության վրա։


== Անվանում ==
Նախկինում կոչվել է Շիրազլու, այլ տարբերակներով` Շիրազ կամ Շիրազանլու։ Ոսկետափ է վերանվանվել 1991 թ. ապրիլի 3-ին։


== Կլիման ==
Գյուղը գտնվում է Արարատյան դաշտում՝ ծովի մակարդակից 840 մ բարձրության վրա։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Ոսկետափի մշտական բնակչությունը կազմել է 4808, առկա բնակչությունը` 4409 մարդ։ Մինչև 1918 թ. եղել է ադրբեջանաբնակ, այնուհետ ունեցել խառը հայ-ադրբեջանական բնակչություն։ 1988-1989 թթ. գյուղում բնակություն են հաստատել Ադրբեջանից բռնագաղթած 461 տուն հայեր։
Ոսկետափի բնակչության փոփոխությունը ժամանակի ընթացքում` ստորև.


== Տնտեսություն ==
Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսակն նշանակության հողերը կազմում են շուրջ 1888 հա։ Համայնքի հողերի հիմնական մասն օգտագործվում են որպես վարելահողեր։ Ունի պտղատու և խաղողի այգիներ։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։


== Տես նաև ==
Ոսկետափի պատմության և մշակույթի անշարժ հուշարձանների ցանկ


== Հղումներ ==
Արարատի մարզպետարան Archived 2015-05-26 at the Wayback Machine.


== Ծանոթագրություններ ==
Պարուլի

Պարուլի (ռուս.՝ Парули), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տագանրոգսկի (Եգորլիկսկի շրջան)

Տագանրոգսկի (ռուս.՝ Таганрогский), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Եգորլիկսկի գյուղական համայնքի կազմի մեջ։
Կիմ Խաչատրյան

Կիմ Սիմոնի Խաչատրյան, (), ուսանող-ազատամարտիկ։ ՀՅԴ կամավորական գումարտակի մարտիկ։
Արցախի Հանրապետության Մարտական խաչ 2-րդ աստիճանի շքանշանակիր։


== Կենսագրություն։ ==

Կիմ Խաչատրյանը ծնվել է 1995 թվականի մարտի 17-ին Վայոց ձորի մարզի Արենի գյուղում ուսուցչի և բուժաշխատողի ընտանիքում։ 2001-2012 թթ սովորել է Արենիի միջնակարգ դպրոցում։ 2012 թվականին ընդունվել է Երևանի պետական բժշկական համալսարանի Ստոմատոլոգիական ֆակուլտետ։ 2013 թվականին ուսումը կիսատ թողնելով մեկնել է ծառայության։ 2015-թվականից շարունակել է ուսումը Երևանի Պետական Բժշկական Համալսարանում։ Ուսմանը զուգահեռ 2018 թվականից աշխատել է ՀՅԴ ԳՄ աշխատակազմում։


== Հասարակական և ռազմական գործունեություն։ ==
ԿԻՄ Խաչատրյանի հայրենանավեր գործունեությունը մեծ է։ Ծառայությունն ավարտելուց հետո 2016թ-ին անդամակցում է Հայ Հեղափոխական Դաշնակցությանը և դարձել ՀՅԴ Նիկոլ Աղբալյան ուսանողական միության անդամ։ Գործուն մասնակցություն է ունեցել միության կազմակերպած տարաբնույթ սոցիալական, հասարակական-քաղաքական, կրթամշակութային, առողջապահական միջոցառումներին, ինչպես օրինակ՝ «Օգնիր Եղբորդ-Լիբանան», պայքար համավարակի դեմ, Արցախից տարհանված երեխաների կեցության և սոցիալական խնդիրների մեղմմանն ուղղված նախաձեռնություններ և այլն։ 

2016թ դարձել է ակտիվ պահեստազորի անդամ՝ ներգրավվելով ՀՅԴ կամավորական գումարտակի կազմում։ Արցախյան 44-օրյա պետերազմի մեկնարկելուն պես մասնակցել է վարժական հավաքի, որից հետո 2020 թվականի հոկտեմբերի 12-ին գումարտակի 3-րդ վաշտի կազմում մեկնել ռազմաճակատ՝ 7-րդ ՊՇ (Եղնիկներ)։ Զոհվել է 2020թ Հոկտեմբերի 31-ին մարտական առաջադրանք կատարելիս՝ հակառակորդի կողմից արձակած  ականանետից։ 


== Պետական պարգևներ ==
Կիմ Խաչատրյանը Արցախյան 44-օրյա պատերազմում հայրենիքին մատուցած ծառայությունների համար հետմահու պարգևատրվել է՝

Արցախի հանրապետության «Մարտական խաչ» 2-րդ աստճանի շքանշանով


== Հիշատակություններ ==
ՀՅԴ Նիկոլ Աղբալյան ուսանողական միության կողմից հայտարարված ամենամյա անվանական կրթաթոշակ
ՀՅԴ Նիկոլ Աղբալյան ուսանողական միության «Կիմ Խաչատրյան» խումբՆրան է նվիրված «Կիմին»  երգը (հեղինակ՝ Հասմիկ Բալյանի, Կատարող՝ Հայկ Մանուկյան )


== Ծանոթագրություններ ==
Զեդա Սիմոնեթ

Զեդա Սիմոնեթ (վրաց.՝ ზედა სიმონეთი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1349 մարդ։


== Ծանոթագրություններ ==
Գյուլլուջա (լեռնանցք)

Գյուլլուջա, լեռնանցք Արցախի Հանրապետության Շուշիի շրջանում, Շուշի քաղաքից 25 կմ հարավ֊արևմուտք, Զիարեթ լեռան մոտ։ Գյուլլուջաի հարավ֊արևմուտք կողմում գտնվում է Փոփ֊աղաջ լեռնագագաթը։


== Ծանոթագրություններ ==
Հյուսիսատլանտյան հոսանք

Հյուսիսատլանտյան հոսանք, օվկիանոսային տաք հոսանք Ատլանտյան օվկիանոսի հյուսիսում։ Հանդիսանում է Գոլֆստրիմի անմիջական շարունակությունը։ Սկսվում է Նյուֆաունդլենդյան մեծ խրուտից, ուղղվում հյուսիս-արևելք։ Իսլանդիայի մոտ բաժանվում է երկու ճյուղի, հիմնական մասը մտնում է Նորվեգական ծով (Նորվեգական հոսանք), ավելի փոքր ճյուղը շրջվում է դեպի արևմուտք, Գրենլանդիա՝ Իրմինգերի հոսանք անվամբ։ Հյուսիս-ատլանտյան հոսանքի մեկ այլ ճյուղ Եվրոպայի արևմտյան ափերով իջևում է հարավ և միանում Կանարյան հոսանքին։ Հյուսիս-ատլանտյան հոսանքը հարավ-արևմուտքում ունի 1–2 մ/վ արագություն, Իսլանդիայի մոտ՝ 0, 1– 0, 2 մ/վ։ Ջերմաստիճանը փետրվարին հարավ-արևմուտքում –15 °C է, հյուսիս-արևելքում՝ 0°— 2 °C, օգոստոսին, համապատասխանաբար, 15–20 °C և 3–5 °C, ջրի աղիությունը 36–34 ‰ է։ Հոսանքը զգալի ազդեցություն ունի Եվրոպայի կլիմայի և բնության ձևավորման գործում։
Գոլուբինկա (Բելոկալիտվինսկի շրջան)

Անվան այլ կիրառումների համար տե՛ս՝ Գոլուբինկա (այլ կիրառումներ)Գոլուբինկա (ռուս.՝ Голубинка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Գրուշևո-Դուբովսկի գյուղական համայնքի կազմի մեջ։ Բելայա Կալիտվա քաղաքից գտնվում է 40 կմ հեռավորության վրա։
Հեցլես

Հեցլես (գերմ.՝ Hetzles), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։
Բնակչությունը 2010 թվականի դեկտեմբերի 31-ի կազմում է 1298 մարդ։ Զբաղեցնում է՝ 11,74 կմ² տարածք։ Պաշտոնական կոդ՝ 09 4 74 137։


== Ծանոթագրություններ ==
Հովանոցային բրենդ

Հովանոցային բրենդ (անգլ.՝ umbrella brand), բրենդի ընդլայնման ռազմավարության տեսակ, որի ժամանակ միևնույն ապրանքանիշի ներքո թողարկվում է ապրանքների կամ ապրանքային կատեգորիայի մի քանի խումբ, ընդ որում՝ ապրանքի անվան մեջ գերակշռում է արտադրող ընկերության անվանումը, իսկ գովազդում ցուցադրվում է ընկերության տարբերանշանը։


== Նշանակություն ==
Հովանոցային բրենդն ընդհանուր հասկացություն է, որի ներքո կարող են դիտարկվել ինչպես այն բրենդները, որոնք ունեն ընդլայնման տարբեր տեսակներ, այնպես էլ նրանք, որոնք այդպիսիք չունեն։ Հովանոցային բրենդ է «Յամահան», որը չունի սեփական ենթաբրենդներ և ապրանքային բոլոր կատեգորիաները միավորում է մեկ անվանման մեջ։ Հովանոցային են նաև ինչպես «Սոնի» բրենդը, որը տարբեր կատեգորիաների համար օգտագործում է ոչ միայն մայրական բրենդ, այլև ենթաբրենդներ (Walkman, PlayStation(⎘ PlayStation), Wega), այնպես էլ «Hewlett Packard»-ը, որն արտադրանքի յուրաքանչյուր կատեգորիայի համար օգտագործում է սեփական ենթաբրենդներ (Pavillion, LaserJet, DeskJet)։ Քանի որ եզրույթը մեկնաբանվում է տարբեր կերպ, ուստի օգտագործելիս կարևոր է հստակեցնել, թե որ իմաստով է այն կիրառվել։


== Նկարագրություն ==
Հովանոցային բրենդն ունի մի շարք առավելություններ։ Դրանցից գլխավորը նոր ապրանքի տարածման սկզբնական ցածր գինն է և հեշտ տարածումը։
Որոշ ընկերություններ հովանոցային բրենդի ներքո թողարկում են այնպիսի ապրանքներ, որոնք իրենց վաճառքի կառուցվածքում հիմնական չեն համարվում։ Դա արվում է հիմնական բրենդի լրացուցիչ աջակցության համար (օրինակ՝ գարեջրի բրենդի ներքո կարող է թողարկվել չորահաց)։
Մյուս կողմից, հովանոցային բրենդի ներքո տարբեր ապրանքների միավորումը նվազեցնում է սպառողի կողմից ապրանքի ճանաչելիությունը, ապրանքի լոյալությունը (տեղի է ունենում «բրենդի լղոզում»)։ Բացի այդ, սպառողի կողմից ապրանքային գծի որևէ ապրանքի բացասական ընկալման դեպքում կորչում է բրենդի նկատմամբ վստահությունը։
Երբեմն հովանոցային բրենդն օգտագործվում է այլ ապրանքատեսակի ներքո միևնույն տեսակի ապրանքի գովազդի համար։ Օրինակ՝ օղու գովազդը կարող է ներկայացվել հանքային ջրի գովազդի ձևով։ Փաթեթավորման միասնական տեսակը (նման դեպքերում առանցքային են համարվում տարբերանշանն ու անվանումը) թույլ է տալիս մեծացնել օղու վաճառքը՝ ներկայացնելով գովազդային հոլովակներ քիչ քանակությամբ թողարկված հանքային ջրի մասին։
2006 թվականից Ռուսաստանի «Գովազդի մասին» Դաշնային օրենքով արգելված է հովանոցային բրենդների օգտագործումը այն ապրանքների գովազդի համար, որոնց գովազդն արգելված է։


== Տես նաև ==
Տարբերանշան
Ապրանքանիշ


== Ծանոթագրություններ ==


== Արտաքին հղումներ ==
Հովանոցային բրենդներ
Անզուսպները 3

«Անզուսպները 3» (անգլ.՝ The Expendables 3), «Անզուսպները» և «Անզուսպները 2» ֆիլմերի շարունակությունը։ Ֆիլմի համաշխարհային պրեմիերան տեղի է ունեցել 2014 թ. օգոստոսի 13-ին։
Ի տարբերություն նախորդ ֆիլմի, որը համարվում էր շարքի լավագույն ֆիլմը՝ կինոգետների կարծիքով այն դարձավ արտոնության ամենաթույլ ֆիլմը։


== Ծանոթագրություններ ==
Շոսա

Շոսա (ռուս.՝ Шоса), գետ Ռուսաստանում, հոսում Վլադիմիրի մարզում, Կոմի Հանրապետությունում։ Գետաբերանը տեղակայված է Ներլի գետի աջ ափին՝ 192 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032333
Հիդրոլոգիական ուսումնասիրությունների կոդը - 110003233
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.